**NAVODILA ZA UČENJE MATEMATIKE - 8. razred (od 23. 3. do 27. 3. 2020):**

Nadaljujemo z delom na daljavo. Pred vami so navodila še za dve šolski uri – torej zadnja za ta teden.

Za komunikacijo z menoj lahko poleg e-pošte (valentina.podlogar@os-mk.si) uporabljate tudi aplikacijo Skype. V kolikor je še nimate, si jo lahko brezplačno namestite na računalnik, tablico ali telefon. Našli me boste pod Skype Name live:.cid.1e7236e7b591e133 ali pod imenom Valentina Podlogar – vesela bom vašega povabila na klepet ☺.

Na skype-u sem za vaša vprašanja in dodatne razlage dosegljiva vsak dan od ponedeljka do petka od 8.30 do 10.00 in od 10.30 do 12.00. Če v tem času zaradi tehtnih razlogov ne morete vzpostaviti tovrstne povezave, mi pišite in dogovorili se bomo za dodatni npr. popoldanski termin.

Veliko uspeha in vztrajnosti vam želim. Ostanite zdravi in ostanite doma ☺.

Vaša učiteljica matematike

**3. in 4. ura: Ploščina kroga**

* V zvezek napiši naslov PLOŠČINA KROGA.
* Na spletni strani si oglej posnetek in vse, kar učiteljica napiše na tablo, si zapiši v zvezek.

<https://www.youtube.com/watch?v=q2tDfYnMkkY>

* Rešuj naloge, ki so povezane z računanjem ploščine kroga – na voljo so naloge v DZ na str. 86, 87, 88 in 89: od 1. do 11. naloge. Koliko jih boš rešil, se odloči sam – upoštevaj opozorilo, zapisano na koncu navodil.

Postopek reševanja obvezno zapisuj v treh korakih: obrazec, vstavljeni podatki, rezultat. Manjkati ne smejo tudi **stranski računi** – **obvezno** jih piši poleg prej omenjenih korakov. Le pri 7. in 8. nalogi lahko za računanje uporabiš žepno računalo.

POZOR: Težavnost nalog se stopnjuje – pričakujem, da boste vsi zmogli rešiti naloge, ki zahtevajo izračun ploščine, če je znan polmer ali premer kroga (to je minimalni standard znanja). Take naloge so naloge od št. 1 do št. 8. Pri delu si po potrebi pomagaj z rešenimi primeri v DZ na str. 85 (2. Izračunaj ploščino kroga…).

* V DZ na str. 86 zgoraj pozorno preglej reševanje računskega primera – računanje premera kroga z znano ploščino ali pa zapis v zvezku - b) primer.
* Nadaljuj z reševanjem nalog - računal boš polmer ali premer kroga, če je znana njegova ploščina in reševal besedilne naloge o krogu – na voljo so vse naloge v DZ na str. 90 – 95. To so naloge, s katerimi izkazuješ temeljne in zahtevnejše standarde znanja.
* **Pošlji kratko poročilo o opravljenem delu za ta teden.**

**OPOZORILO: Zgoraj opisane aktivnosti naj trajajo skupaj najmanj 1,5 ure oziroma 90 minut (dve šolski uri po 45 minut). Potrudi se po svojih najboljših močeh in reši čim več nalog.**